Lolland-Falsters Stifts-Tidende, 1847-02-03
Udenlandske Efterretninger. Det engelske Parlament er den 19de Januar blevet aabnet af Dronningen. Til at afhjælpe Nøden henleder Throntalen Opmærksomheden paa Lettelser for Jndførsel af Korn fra Udlandet, Anvendelse af Sukker i Bryggerier og Brænderier i større Udstrækning, samt flere Foretagender til Ophjælpelse af Jrlands Agerbrug o. s. v. Af udenlandske Spørgsmaal omtales den franske Prindses Formæling med den spanske Prindsesse kun som Gjenstand for en Notevexling imellem Hofferne. Derimod hedder det om Krakau. Tilintetgjørelsen af Fristaten Krakau har viist sig for mig som en saa aabenbar Krænkelse af Wienertractaten, at jeg ved Hofferne i Wien, St. Petersborg og Berlin, som have deeltaget deri, har ladet overrække en Protest imod hiin Handling." Saavel Over som Underhuset have alt antaget Udkastet til Svaradresserne paa Throntalen, hvilke ere et Echo af denne. J Underhusets Møde den 21de motiverede Lord John Russell sit Andragende angaaende Kornlovenes Suspendering, og hvorefter Regjeringen, for saa vidt muligt at fremme Jndførselen af fremmed Korn, foreslaaer, at ophæve Korn tolden til den 1ste Septbr. d. A., men Parlamentet bliver det forbeholdent, om det vil forlænge denne Suspension eller atter indføre den nugjældende Lov, paa samme Maade vilde man gaae frem med Skibsfarts lovene (navnlig ved Ophævelse af Navigations acten, som forbyder fremmede Skibe at indføre andre Producter, end deres eget Lands, i England, en Foranstaltning, der ogsaa for den danske Handel og Fragtfart vil være af Betydning). Næsten alle Partier understøttede Regjeringens Andragender. Kun yttrede enkelte Medlemmer Dadel over, at Regjeringen ikke tidligere havde grebet kraftigere Forholdsregler til at afhjælpe Noden, eller Frygt for, at Hjælpen nu vilde komme for sildig. Regjeringens Resolutioner bleve eenstemmig antagne Allerede i Mødet den følgende Dag bleve billerne angaaende Korn- og Skibsfarts-Lovenes Suspendering til 1ste Septbr. anden og tredie Gang læste og definitivt antagne. Derpaa forelagde Skatkammerels Cantsler Regjeringens Resolutioner angaaende Afbenyttelsen af Sukker i Bryggerierne og Brænderierne, hvilke ligeledes antoges. Regjeringen agter at lade denne sidste Forandring være vedvarende, og haabede, at den allerede vilde kunne træde i Kraft den 1ste Febr. Overhuset har i et overordentligt Møde den 23de begyndt Discussionen om de forannævnte vigtige Lovforslag. – J Underhuset anmeldte Hr. Hume den 21de et Andragende om Fattiglovene og et om Krakau, der har til Hensigt at suspendere den aarlige Udtælling af 100,000 Pd. St., som tilsvares Keiseren af Rusland for at opretholde Wienertractaten. Denne Bebudelse blev modtagen med stærkt bifald. J Adressedebatten oplystes endvidere Jrlands Deficit i sidste Aars Kartoffelhøst at udgjøre et Beløb af 11, 250,000 Pd. Sterl. og i Havrehøsten 4,666,000 (ialt henimod 140 Millioner Rbd.), saa at man kan slutte sig til, hvor stor Mangelen er, da de nævnte Artikler ere Landets Hovedfødemidler- og Jrland, efter officielle Beretninger fra 1835, tæller 1,131,000 Dagleiere paa Landet, af hvilke Jngen i Gjennemsnit tjener over 2 til 2 1/2 shilling (ea. 1 Rbd.) om Ugen og at endda Halvdelen i 30 Uger om Aaret er uden Arbeide. At forøvrigt Regjeringen havde søgt at gjøre hvad der stod i dens Magt, viste Secretairen for Jrland ved at oplyse, at omtrent 450,000 Arbeidere, der med deres Familier udgjorde ca. 2 Millioner Sjæle, under ca. 10,000 forskjellige Embedsmænds Opsigt vare blevne beskjæftigede ved offentlige Arbeider med et ugentligt Udgiftsbeløb af 158,000 Pd. Sterl. (1,420,000 Rbd.).